b'\n_START_ARTICLE_\nRop (kriminal)\n_START_PARAGRAPH_\nR\xc3\xb3p je tatvina pri kateri kriminalec uporabi silo ali gro\xc5\xbenjo.\n_START_SECTION_\nOsebnost roparja\n_START_PARAGRAPH_\nV preteklosti so bili roparji precej druga\xc4\x8dni od dana\xc5\xa1njih. Posledica modernizacije so vse bolj domiselno izdelani na\xc4\x8drti za rop in tudi hitrost izvedbe. Sodobni roparji morajo zaradi prisotnosti video nadzora uporabljati veliko bolj domiselne na\xc4\x8dine maskiranja in biti bolj pozorni na naprave (alarme, sisteme za samodejno zapiranje, naprave za prepoznavanje obraznih potez, ...) in metode, ki jih uporablja policija pri iskanju storilcev teh kaznivih dejanj. Dana\xc5\xa1nji roparji imajo pogosto za sabo bogato\xc2\xa0\xc2\xbbkriminalno \xc5\xa1olo\xc2\xab, ve\xc4\x8dina od njih pa izhaja iz okolja, kjer je kriminal prisoten na vsakem koraku._NEWLINE_Sodobni roparji dajejo tako prednost denarju pred predmeti pri izbiri plena, saj je denar te\xc5\xbeje izsledljiv. Pri izvedbi ropa, ki ga lahko izvede en ropar ali ve\xc4\x8d roparjev v sostorilstvu, kriminalci le redko govorijo, saj bi jih \xc5\xbee govor sam lahko izdal. Stopnja nasilja pa je odvisna od temperamenta storilca in psiholo\xc5\xa1kega pritiska, ki je nad njim. Dana\xc5\xa1nji roparji se redkeje zate\xc4\x8dejo k uporabi strelnega oro\xc5\xbeja, ker je verjetnost, da bo storilec odkrit, z vsakim izstreljenim nabojem ve\xc4\x8dja. Pri tem je pomembno vedeti, da je ropar amater v ve\xc4\x8dini primerov bolj nevaren od roparja specialista, saj se specialist bolj zaveda vseh dejavnikov, ki bi ga utegnili ogroziti.'